మహమ్మద్ ఒస్మాన్ ఖాన్

ఆంధ్రప్రదేశ్ లో చిత్రకళా రంగంలో గుంటూరు పాండవులుగా పేరొందిన ఐదుగురి చిత్రకారులలో ఒస్మాన్ ఖాన్ ఒకరు. దేశ వ్యాప్తంగా ఎన్నో ప్రదర్శనను నిర్వహించి, తన గుర్రాల చిత్రాలతో తనకంటూ ప్రత్యేక గుర్తింపును సంపాదించుకొని ప్రముఖ చిత్రకారునిగా గుర్తింపు పొందాడు.

 జననం 
ఒస్మాన్ ఖాన్ 1953 జూలై 3 న అమీరునీషా, వహబ్ ఖాన్ దంపతులకు గుంటూరు లో జన్మించాడు. పదవ తరగతి తర్వాత డ్రాయింగ్, పెయింటింగ్ తమిళనాడు ప్రభుత్వ హైయ్యర్ గ్రేడ్ పరీక్షలు పాసయ్యాడు.

 చిత్రకళా ప్రస్థానం 
ఏ.పి.ఎస్.ఆర్.టి.సి. లో పెయింటర్ గా విజయవాడలో ఉద్యోగం చేరి, మరో పక్క 1985 నుండి రాష్ట్ర, జాతీయ స్థాయిలో వ్యక్తిగత, సామూహిక చిత్రకళ ప్రదర్శనలలో పాల్గొన్నాడు.

 చిత్రకళా కృషి 
గుంటూరు లో వున్న దాసరి నాగవర్థన్, జి. నరసింహారావు, విజయ కుమార్, ఒస్మాన్ ఖాన్, రాజకపూర్ ఈ ఐదుగురు కలసి సామూహిక ప్రదర్శనలు నిర్వహించేవారు. ఆ సమయంలో వీరి ప్రదర్శనను సందర్శించిన ప్రముఖ పత్రికా సంపాదకుడు, చిత్రకళా విమర్శకుడు ఏ. సీతారామన్ వీరి చిత్రాలను మెచ్చుకొని వీరి గ్రూప్ కి గుంటూరు పాండవులు గా నామకరణం చేశారు. అప్పటి నుండి ఇక గుంటూరు పాండవులు గానే అనేక కళా ప్రదర్శనలు దేశవ్యాప్తంగా నిర్వహించారు. ఒస్మాన్ ఖాన్ ది ప్రత్యేక శైలి. ముఖ్యంగా తన చిత్రాలకు నేపథ్యంగా గుర్రాలను తీసున్నాడు. ఎం.ఎఫ్. హుస్సేన్ తర్వాత గుర్రాలను చిత్రితాంశంగా చేసుకున్న చిత్రకారుడు ఒస్మాన్. ఈయన చిత్రాలను ఢిల్లీ, ముంబై, కోల్‌కాతా, మద్రాసు, కొచ్చిన్, హైదరాబాదు, భోపాల్, విజయవాడ లలో పలు సంస్థలు సేకరించాయి.
ఇవి కూడా చూడండి
 చిత్రకారుల జాబితా

 మూలాలు 

 వెలుపలి లంకెలు 

 https://www.youtube.com/watch?v=YWBcAR6-xA8

వర్గం:1953 జననాలు
వర్గం:భారతీయ చిత్రకారులు
వర్గం:గుంటూరు జిల్లా చిత్రకారులు
వర్గం:గుంటూరు జిల్లా వ్యక్తులు